• •

  **Podľa rozdeľovníka**

 • •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo**SE-VO2-2022/002187-022 | **Vybavuje/linka**Ing. Miroslav Baxant/44575  | **Miesto/dátum** Bratislava 21.04.2022 |

Vec:

**Automatizovaný systém hraničnej kontroly (ABC brány) - oznámenie o výsledku vybavenia žiadosti o nápravu**

 Dňa 14.04.2022 bola na Ministerstvo vnútra Slovenskej republiky ako verejnému obstarávateľovi (ďalej len „verejný obstarávateľ“) doručená žiadosť o nápravu podľa § 164 ods.1 písm. b) zákona č. 343/2015 Z. z. o verejnom obstarávaní a o zmene a  doplnení niektorých zákonov v  znení neskorších predpisov (ďalej len „zákon“) proti podmienkam uvedeným v súťažných podkladoch vo verejnej súťaži na predmet zákazky „**Automatizovaný systém hraničnej kontroly (ABC brány)“**, ktorej oznámenie o vyhlásení verejného obstarávania bolo uverejnené v Úradnom vestníku EÚ pod zn. pod zn. 2022/S 071-189525 zo dňa 11.04.2022 a vo Vestníku verejného obstarávania č.090/2022 zo dňa 12.04.2022 pod zn.19756-MSS.

Verejný obstarávateľ po preskúmaní rozhodujúcich skutočností a  dôkazov uvedených v žiadosti o nápravu oznamil žiadateľovi, že jeho žiadosť o nápravu bola **v bode 1,2 a 4 vybavená** podľa § 165 ods.3 písm. a) zákona.

1. **Návrh žiadateľa na vybavenie žiadosti o nápravu**

Na základe vyššie uvedeného opisu rozhodujúcich skutočností a predložených dôkazov navrhujeme verejnému obstarávateľovi, aby vzniknutú situáciu vyriešil úpravou dokumentácie k verejnému obstarávaniu nasledovným spôsobom:

* Verejný obstarávateľ' upraví podmienky účasti a opis predmetu zákazky:

**Bod 1,2 4**

* + **1)** Verejný obstarávateľ' pri podmienkach účasti podľa § 34 ods. 1 písm. a) ZVO vypustí z požiadavky text *„integrácia systému na vnútroštátne a medzinárodné systémy pátraní po osobách a objektoch, pričom aspoň jeden zdrojový systém obsahuje minimálne 70 miliónov záznamov a“,*
	+ **2)** Verejný obstarávateľ pri podmienkach účasti podľa § 34 ods. 1 písm. g) ZVO upraví

požiadavku pri expertovi č. 4 nasledovne, - *minimálne 3 profesionálne praktické skúsenosti s implementáciou projektov v oblasti hraničnej kontroly, kde boli implementované systémy stacionárnej kontroly eGate, túto podmienku účasti uchádzač preukáže životopisom alebo ekvivalentným dokladom,*

* + **4)** Verejný obstarávateľ upraví požiadavku v Opise predmetu zákazky na biometrickú jednotku s priamym výhľadom na snímanie podoby tváre cestujúceho nasledovne:

*„Biometrická jednotka je vybavená kamerou, ktorá sa prispôsobuje výške cestujúceho od 1100 mm do 2000 mm“.*

**Vyjadrenie verejného obstarávateľa k jednotlivým bodom žiadosti o nápravu:**

**V  bode žiadosti o nápravu 1)„***Verejný obstarávateľ' pri podmienkach účasti podľa § 34 ods. 1 písm. a) ZVO vypustí z požiadavky text „integrácia systému na vnútroštátne a medzinárodné systémy pátraní po osobách a objektoch, pričom aspoň jeden zdrojový systém obsahuje minimálne 70 miliónov záznamov a“,* verejný obstarávateľ žiadateľovi **čiastočne vyhovuje** podľa § 165 ods.3 písm. a) zákona.

**Spôsob vybavenia a lehota na vykonanie nápravy:**

*Vyhoveli sme námietke čiastočne, upustili sme od požiadavky, aby zdrojový systém obsahoval minimálne 70 miliónov záznamov, ale trváme na požiadavke, aby uchádzač preukázal skúsenosti s integráciou systému na vnútroštátne a medzinárodné systémy pátraní po osobách a objektoch, nakoľko správna interpretácia a spracovanie výsledkov lustrácie je jednou z kľúčových požiadaviek na funkčnosť systému. Vzhľadom na to, že ide o automatizované vykonávanie hraničnej kontroly, vyžadovanie expertízy v tejto oblasti považujeme za oprávnené.*

Verejný obstarávateľ upravuje v prílohe č.5 súťažných podkladov Podmienky účasti požiadavku na realizáciu zmlúv v bode b) nasledovne:

b) Minimálne 1 (jeden) projekt vytvorenia alebo rozšírenia informačného systému, ktorého predmetom sú/boli: analýza, návrh riešenia, vývoj, implementácia, vykonanie integračných testov, školenia používateľov a nasadenie informačného systému do rutinnej prevádzky, súčasťou ktorého je integrácia systému na vnútroštátne a medzinárodné systémy pátraní po osobách a objektoch a automatická synchronizácia číselníkov s externými informačnými systémami v celkovej hodnote min. 200 000,00 EUR bez DPH. Ak uchádzač predloží na splnenie tejto podmienky účasti viac projektov, celková súhrnná hodnota týchto projektov musí byť min. 200 000,00 EUR bez DPH.

**K bodu žiadosti o nápravu 2)** *„Verejný obstarávateľ pri podmienkach účasti podľa § 34 ods. 1 písm. g) ZVO upraví požiadavku pri expertovi č. 4 nasledovne, - minimálne 3 profesionálne praktické skúsenosti s implementáciou projektov v oblasti hraničnej kontroly, kde boli implementované systémy stacionárnej kontroly eGate, túto podmienku účasti uchádzač preukáže životopisom alebo ekvivalentným dokladom*“ verejný obstarávateľ žiadateľovi **vyhovuje** podľa § 165 ods.3 písm. a) zákona.

**Spôsob vybavenia a lehota na vykonanie nápravy:**

*Vyhoveli sme námietke, t.j. nepožadujeme praktické skúsenosti s implementáciou projektov len v rámci EU.*

Verejný obstarávateľ upravuje v prílohe č.5 súťažných podkladov Podmienky účasti požiadavku na experta č. 4 nasledovne:

Expert č. 4 – špecialista inšpekčných systémov elektronických a cestovných dokladov:

* minimálne 5-ročná odborná prax v oblasti informačných systémov, túto podmienku účasti uchádzač preukáže životopisom alebo ekvivalentným dokladom
* minimálne 3 profesionálne praktické skúsenosti s implementáciou projektov v oblasti hraničnej kontroly, kde boli implementované systémy stacionárnej kontroly eGate, túto podmienku účasti uchádzač preukáže životopisom alebo ekvivalentným dokladom
* minimálne 1 profesionálna praktická skúsenosť s návrhom alebo realizáciou projektu automatickej evaluácie procesu pasívnej autentizácie (napr. Schengen, Master List apod.).

**K bodu žiadosti o nápravu 4)** *„Verejný obstarávateľ upraví požiadavku v Opise predmetu zákazky na biometrickú jednotku s priamym výhľadom na snímanie podoby tváre cestujúceho nasledovne: „Biometrická jednotka je vybavená kamerou, ktorá sa prispôsobuje výške cestujúceho od 1100 mm do 2000 mm“* verejný obstarávateľ žiadateľovi **čiastočne** **vyhovuje** podľa § 165 ods.3 písm. a) zákona.

**Spôsob vybavenia a lehota na vykonanie nápravy:**

*Biometrickú jednotku budeme akceptovať za podmienky, že biometrická jednotka dokáže efektívne snímať tzv. živú podobu tváre bez problémov aj u osôb, ktoré majú výšku viac ako 2000 mm.*

*Biometrická jednotka musí byť prispôsobená k výške cestujúceho (keď cestujúci kráča a pozerá sa do kamery) tak, aby to nespomaľovalo chod systému. Nesúhlasíme s tvrdením, že počet osôb s výškou nad 2000 mm je minimálny, biometrická jednotka musí v súlade s danými štandardmi snímať podobu tváre aj u vyšších osôb, bez toho, aby došlo k spomaleniu toku cestujúcich (to znamená, že pokyny na to, aby sa osoby mali „znížiť“ – by znamenali spomalenie toku cestujúcich a predlženie celkového vybavovacieho času).*

*Z nášho hľadiska je podstatné, aby biometrická jednotka dokázala spraviť snímky podoby tváre v požadovanom štandarde u všetkých cestujúcich bez zbytočných obmedzení. Riešenie biometrickej jednotky je vecou dodávateľa, ktorý môže prísť s rôznym riešením bez diskriminácie.*

*Prehľadová kamera sníma (spravidla zhora, môže aj spredu) celý vnútorný priestor elektronickej brány nepretržite (monitoruje správanie cestujúceho v priestore brány). Prehľadová kamera nemá rovnakú funkciu, ako biometrická jednotka. Biometrická jednotka sa nemôže využívať, ako prehľadová kamera. Operátor/policajt ABC bude v monitorovacom pracovisku sedieť o úroveň vyššie a mať vizuálny prehľad o celkovej situácii a najmä o prichádzajúcich cestujúcich.*

S úctou

 **Mgr. Ľubomír Kubička**

 riaditeľ odboru verejného obstarávania

Príloha:

1. Príloha 1 – Opis predmetu zákazky
2. Príloha 5 – Podmienky účasti